Tallinna õpilasmaleva juhataja Ott Väli ütleb, et neil tuleb see suvi kokku 50 malevarühma. Pooled neist on põhikoolis õppivatele noortele suunatud, kus tööd tehakse linnas. Näiteks töötavad malevased volti, kulleritena, Tallinna loomaaias, botaanikaaias ja ka erinevates linna lasteaedades. Aga teine pool on siis rühmad, kuhu me saadame gümnasistid enamasti ja need on siis igal pool üle Eesti laiali väljaspool Tallinnat, et et tõesti nii, Saaremaal näiteks Lõuna-Eestis ka Ida-Virumaal, Kesk-Eestis ja nii edasi edasi seal on valdavalt on siis tööd seotud põllumajandusega on ta saagi koristamist aga ka näiteks turismiettevõtete, seda tehakse igasuguse heakorra abitöid suurtaludes, heakorratööd ja nii edasi. Tartu noorte töömalevakoordinaator Maarja Enumäe ütleb, et Tartus on see suvi kaks korda rohkem tööpakkumisi kui eelmine aasta. Kannatanud on küll tööde mitmekesisus linnavälistes malevates näiteks on põhiline töö maasikate korjamine. Eelmine aasta oli meil noori, kes sai tööd alla 100 ja see aasta eeldatavalt üle 200, et tundub, et tööandjad On see aasta natuke julgemad, kuna eelmine aasta tegelikult tõestas, et midagi ei juhtu, et malevad said väga hästi tehtud. Ja malevarühmad said ka väga ilusti töö tehtud. Ma arvan, et see aasta on lihtsalt natuke julgust tagasi tulnud ja on meil ka rohkem võimalust neid töökohti pakkuda. Haridusteadlased on rõhutanud, et noortel on see suvi vaja võimalusi eakaaslastega suhelda, et pingelisest aastast taastuda. Ott väli loodab, et malevast võivad leida ka abi need noored, kes vajavad ekraanide taga veedetud kooliaasta järel turgutust. Maleva puhul on ka oluline ära mainida, et see ei ole ainult töö tegemine vaid pärast tööd on siis ka oluline osa rühma ühistegevustele, mis, mis siis tehakse koos, on need siis igasugused sportmängud või siis ka ekskursioonid või ütleme siis muud sellised tutvumismeeskonnategevused, mis arendavadki üld, üldpädevusi noortes.
Eelmine aasta kahtlesid tööandjad nakkusohu tõttu, kas malevlasi suvel kaasata. Nüüd ollakse julgemad, tänavu saavad 4800 noort maleva kogemuse.